داليدا

**يولاندا كريستينا جيجليوتى** ( Iolanda Cristina Gigliotti) المشهوره بـ **داليدا** (*Dalida*) (17 يناير 1933 – 3 مايو 1987) كانت مغنيه مصريه من اصل طليانى (من كالابريا) اتولدت و اتربت فى مصر فى حى شبرا فى القاهره مع اخوها الكبير أورلاندو (1930-1992) و اخوها الصغير برونو (1936). والدهم كان عازف للكمنجه فى دار الاوبرا الخديويه ، سافرت فى ديسمبر 1954 لفرنسا وعاشت هناك معظم حياتها

## حياتها المهنيه
يمين|تصغير|250px|داليدا
داليدا ابتدت مشوارها الفنى كممثله، و ظهرت لأول مره فى فيلم "سيجارة وكاس" للمخرج نيازى مصطفى اللى صدر سنة 1955. و تظهر علا البوستر اللى يحمل اسمها الفنى الجديد داليلا ، عشان "كان اسم منتشر اوى فى مصر و عجبنى اوى" زى ما شرحت سنة 1968. و بعد كده غيرته ل"داليدا" للتفريق بينها وبين الشخصية التوراتية دليله. بعدين حققت مسيره فنيه دوليه كمغنيه و باعت أكتر من 140 مليون أسطوانه حوالين العالم. داليدا غنت اغانى ناجحه كتير بالفرنساوى و الطليانى و الانجليزى و الاسبانى و المصرى و الالمانى و العبرى و الهولاندى و اليونانى و لحد باليابانى. من أشهر أغانيها بالمصرى سالمه ياسلامه اللى عنتها للمره الأولى سنة 1976 هيا نسخه جديده لعمل سيد درويش مع كلمات صلاح جاهين. اشتغلت مع مغنين زى خوليو اجليسياس، شارل ازناڤور، جونى ماثيس و بيتولا كلارك. رجعت لالسينما مع فيلم اليوم السادس للمخرج يوسف شاهين اللى صدر سنة 1986

## حياتها الشخصيه
رغم الشهره العالميه الكبيره اللى وصلتلها، حياة داليدا الشخصيه كانت سلسله من المشاكل فى أبعادها العاطفيه. فى 8 ابريل 1961 اتجوزت من لوسيان موريس مدير برامج إذاعيه و سبب شهرتها فى فرنسا لكن ماكنش الا جواز عمل ماكنش فى شهر عسل و ماكنش بيكلمها الا عشان اغانيها. حست داليدا ان هوه مبقاش يحبها زى الاول و فى مدينه كان فى يوليه 1961 قابلت داليدا الممثل جان سوبيسكى ووقعت فى حبه و فى يناير 1962 طلقها لوسيان موريس بسبب اكتشافه لخيانتها لى و عاشت داليدا مع جان و انفصلوا عن بعض فى سنة 1963 و فى اكتوبر 1966 قابلت داليدا كاتب الاغانى و المغنى الايطالى لويجى تينكو و اتخطبوا فى يناير 1967 و أعلنوا عن خطط زفافهم اللى هيتم فى شهر ابريل من نفس السنه و تطوعوا فى مهرجان فى مدينة سانريمو فى ايطاليا 27 يناير 1967 كانت الأغنية ciao amore ciao و كانت ليلة مأسوية لان بعد فشلهم فى المهرجان انتحر لويجى فى اوضته فى فندق و داليدا اول من اكتشف جثته فحاولت داليدا الانتحار فى 27 فبراير 1967 فى نفس الاوضه بجرعة زائدة من الحبوب المنومه لكن تم انقاذها بمعجزة و فضلت فى غيبوبة لمده خمس ايام و اتعرضت داليدا الاكتئاب. فى اكتوبر 1967 قابلت شاب ايطالى و حملت منه بعد شهرين وقررت الاجهاض سرا الا بمعرفة اخوها أورلاندو وبنت عمهم و بعد الاجهاض اصبحت عاقم بسبب محاولة الانتحار الاولى. قررت داليدا العلاج النفسى لحد انها سافرت الى الهند للعلاج النفسى فى 21 اكتوبر 1972. عن طريق پاسكال سيڤران قابلت ريتشارد شانفرى المعروف باسم الكونت دى سان جيرمان كانت داليدا بتعانى من الاكتئاب بسبب انتحار طليقها لوسيان موريس فى 11 سبتمبر 1970 و انتحار لويجى تينكو ده غير وفاة والدتها فى 1971 ، وقعت داليدا فى حب ريتشارد بسرعة و كان ريتشارد بيدعى أنه يقدر يحول الرصاص لدهب كانت داليدا معجبه بشخصيته الملونه و حبه ليها و سجلوا اغنية et damour, سنة 1975 و رغم حبهم لبعض الا أنهم انفصلوا فى سنة 1981. بعد سنتين من انفصالهم انتحر ريتشارد فى 20 يوليه 1983. بقت داليدا وحيده لا جوز ولا اطفال فى سنة 1986 سجلت الأغنية الفرنساوىة Les homme de ma vie واللى بتشرح فيها عن حياتها العاطفية الفاشلة و عن كل الرجالة اللى كانو فى حياتها انتحروا عانت داليدا الاكتئاب الحاد فى سنة 1987 و قررت الانتحار فى ليلة 2 مايو 1987 اخدت حبوب زائده من المنوم و كاس كحول لزيادة تأثير المهدئات و توفت فى نهار 3 مايو و كتبت قبل متنتحر رسالة (سامحوني....الحياة مابقتش تحتمل) اتدفنت فى مقابر مونمرتر بشمال باريس و بنى ليها تمثال بالحجم الطبيعى لها

### فيلموجرافيا
**تمثيل افلام مصريه**
* فيلم "ارحم دموعى" مع المخرج هنرى بركات
* سيجارة و كاس (1955) مع ساميه جمال
* غزل البنات ( كومبارس )
* فيلم يوسف و إخوته مع عمر الشريف (1954)
* فيلم قناع توت عنخ آمون (1955)
* 1959 : *Brigade des mœurs* de Maurice Boutel
* 1958 : *Rapt au Deuxième Bureau* de Jean Stelli
* 1961 : *Parlez-moi d'amour*
* 1963 : *L'Inconnue de Hong Kong* de Jacques Poitrenaud avec Serge Gainsbourg
* 1965 : *Menage all'italiana* (Ménage à l'italienne) de Franco Indovina, avec Ugo Tognazzi
* 1968 : *Io ti amo* d'Antonio Margheriti
* 1977 : *Comme sur des roulettes* de Nina Companeez
* 1986 : *Le Sixième Jour* de Youssef Chahine
* فيلم اليوم السادس اخراج يوسف شاهين

### أغانى بالمصرى
[250px|thumb|left|داليدا على [شط|الپلاچ فى سينيجاليا سنة 1968]]
* حلوه يا بلدى
* احسن ناس
* سالمه يا سلامه
* اغانى اغانى
* يللا بينا يللا
* جميل الصوره

### مصادر

### لينكات برانيه
* 
* 

تصنيف:مغنيين فرنساويين
تصنيف:مغنيات ايطاليات
تصنيف:ممثلات ايطاليات
تصنيف:مصريين طليان
تصنيف:مغنيات مصريات
تصنيف:ممثلات مصريات
تصنيف:موديلات مصريات
تصنيف:ملكات جمال مصريات
تصنيف:فرنساويين طليان
تصنيف:فرنساويين مصريين
تصنيف:مغنيات فرنساويات
تصنيف:ممثلات فرنساويات
تصنيف:موسيقيين فرنساويين
تصنيف:منتحرين
تصنيف:ممثلات انتحروا